Document ID: 31993R0025

31993R0025
L 005/7
SLUŽBENI LIST EUROPSKE UNIJE
UREDBA KOMISIJE (EEZ) br. 25/93
od 8. siječnja 1993.
o izdavanju uvoznih isprava za uvoz određenih vrsta konzervirane tune i palamide iz određenih trećih zemalja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 3759/92 od 17. prosinca 1992. o zajedničkoj organizaciji tržišta proizvodima ribarstva i akvakulture (1),
uzimajući u obzir Uredbu Vijeća (EEZ) br. 3900/92 (2) o detaljnim pravilima za primjenu Uredbe (EEZ) br. 3759/92 u pogledu uvoznih režima Zajednice za određene vrste konzervirane tune, palamide i sardine iz određenih trećih zemalja, a posebno njezin članak 3. stavak 1.,
budući da je u skladu s člankom 3. stavkom 1. gore navedene Uredbe novim uvoznicima dodijeljeno 11 115 tona od raspoložive količine od 74 100 tona; budući da je člankom 4. stavkom 2. te Uredbe određeno da, ako količine za koje su zatraženi uvozni dokumenti budu veće od raspoloživih količina, Komisija mora odrediti jedinstveni postotak koji se primjenjuje na tražene količine, kako bi smanjila uvoz;
budući da su količine koje su novi uvoznici tražili 4. i 5. siječnja 1993. bile veće od raspoložive količine; budući da je stoga potrebno odrediti u kojem opsegu se uvozne isprave mogu izdavati;
budući da su količine za koje su uvozne isprave izdane dosegnule iznos od 11 115 tona;
budući da izdavanje tih dokumenata novim uvoznicima treba na odgovarajući način suspendirati,
DONIJELA JE OVU UREDBU:
Članak 1.
Uvozne isprave za konzervirane tune roda Thunnus, tunja prugavca (Euthynnus pelamis) i ostalih vrsta iz roda Euthynnus koje potpadaju pod oznake KN ex 1604 14 11, ex 1604 14 19 i ex 1604 20 70, a podrijetlom su iz trećih zemalja iz članka 1. stavka 1. Uredbe (EEZ) br. 3900/92, i za koje su u skladu s člankom 3. stavkom 1. točkom (b) te Uredbe 4. i 5. siječnja 1993. predani zahtjevi koji su 6. siječnja 1993. proslijeđeni Komisiji, izdaju se za najviše 3,61 % cjelokupne tražene količine.
Izdavanje uvoznih isprava za proizvode iz prvog podstavka ovime se suspendira za zahtjeve u skladu s člankom 3. stavkom 1. točkom (b) Uredbe (EEZ) br. 3900/92, predane 6. siječnja 1993. i nakon tog datuma.
Članak 2.
Ova Uredba stupa na snagu 11. siječnja 1993.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. siječnja 1993.

Labels: 3
17
5
6